stanford-oval/wikipedia huggingface dataset:
Villa Karo
Toiminta

Villa Karo tarjoaa ilmaisia kulttuuripalveluita paikallisille ja vierailijoille.
Toiminta > Musée Karo

Keskuksen yhteyteen perustettiin vuonna 2001 pienoismuseo, jossa on esillä länsiafrikkalaiseen kulttuuriin ja animistiseen uskontoon liittyvää taidetta ja esineistöä. Museon kokoelmat kertovat sekä eurooppalaisen kulttuurin vaikutteista Afrikassa ja eurooppalaisten Afrikka-käsityksistä että afrikkalaisen kulttuurin heijastuksista eurooppalaiseen kulttuuriin.
Marraskuussa 2015 avattiin myös uusi museo, Musée Karo, jonka avajaisnäyttely Madlena de Popo – Histoire d’une esclave kertoi orjakaupan historiasta Beninissä sekä muualla maailmassa. Museorakennus on entinen pankki.
Maaliskuussa 2018 avattiin Echange & Impact näyttely, joka kokosi kymmenen taiteilijaa Beninistä ja Togosta. Vierailijoilla oli mahdollisuus ostaa näyttelyn nykytaideteoksia museosta. Näyttelyn beniniläiset taiteilijat olivat Gandhi Tomede, Ponce K. Zannou, Fulbert Maketondé, Gabin Gishlain Ayohouannon ja sisar Henriette Goussikindey. Näyttelyn togolaiset taiteilijat olivat Feyshal Traoré, Folly Sena Tamatekou, Samayatou Samaré, Doe A. Mensah ja Claude West.
Toiminta > Monitoimitila

Keskukseen liitettiin vuonna 2003 monitoimitila Lissa Gbassa, joka toimii näyttely- ja kokoustilana sekä ulkoilmaelokuvateatterina ja esiintymislavana kuukausikonserteissa ja teatteriesityksissä. Monitoimitilassa pidetään vuosittain taidenäyttelyitä, kymmenen konserttia sekä perjantaisin elokuvanäytäntöjä.
Toiminta > Kirjasto

Villa Karossa on myös yleisölle avoin kirjasto, joka sisältää noin 3 000 nidettä suomen-, ranskan-, englannin- ja ruotsinkielistä kirjallisuutta.
Toiminta > Residenssi

Stipendiaatteja varten keskuksessa on viisi huonetta, joissa yhdistyvät työskentely- ja asuintilat.
Vuosina 2000–2020 noin 600 suomalaista taiteen ja kulttuurin ammattilaista ja tutkijaa on työskennellyt residenssissä eri pituisia jaksoja. Heidän lisäkseen keskuksessa on vieraillut pari tuhatta muuta suomalaista, korkeakoulujen opiskelijaryhmistä presidentti Tarja Haloseen.
Keskuksen toimintaa rahoittaa Suomen opetus- ja kulttuuriministeriö, Svenska kulturfonden, yksityiset sponsorit ja kannatusjäsenet. Villa Karolla on myös oppilaitos- ja järjestöjäseniä, kuten Taideyliopisto, Åbo Akademi, Turun yliopisto, Teollisuustaiteen Liitto Ornamo ry, Suomen Säveltäjät, Suomen arkkitehtiliitto, Suomen kirjailijaliitto, Suomen Tanssitaiteilijain Liitto, Lallukan taiteilijakoti, Finlands svenska författareförening sekä Suomen Kirjailija- ja näytelmäkirjailijaliitto.
Toiminnan vaikutuksia

Stipendiaattien työskentelyjaksoista on seurannut maalauksia, sävellyksiä, grafiikkaa ja arkkitehtuurin sekä muiden alojen opinnäytteitä.
Suomalaiset taiteilijat Tapani Mikkonen ja Pertti Kukkonen ovat lahjoittaneet teoksiaan Villa Karolle.
Runoilija ja muusikko Lauri Otonkoski käänsi Villa Karossa vietetyn ajan seurauksena suomeksi teoksen Ilon ja kivun kääntöpiiri vuonna 2004, joka sisältää afrikkalaisia novelleja.
Villa Karon täyttäessä kymmenen vuotta vuonna 2009 Radion sinfoniaorkesteri konsertoi Villa Karossa. Se oli samalla ensimmäinen koskaan Beninissä konsertoinut sinfoniaorkesteri.
Säveltäjä Herman Rechberger teki Villa Karossa ensimmäisen minan kielen oppikirjan.
Villa Karon kautta pääsee myös tutustumaan paikalliseen voodoo-uskontoon.
Toiminnan vaikutuksia > Näyttelyt

Viidennen toimintavuotensa kunniaksi vuonna 2005 Villa Karo kutsui viisi taiteilijaa työskentelemään residenssissä, joiden työt nähtiin Helsingissä Galleria G:n näyttelyssä. Villa Karon täyttäessä kymmenen vuotta, sitä juhlistettiin Taidehallissa järjestetyllä näyttelyllä. Näyttelyssä esiteltiin 50 taiteilijan teoksia.
Villa Karossa vietetyn ajan seurauksena Suomessa ovat pitäneet taidenäyttelyitä ainakin Kaisu Aro, sekä Alvar Gullichsen ja Merja Aletta Ranttila sisarensa Seija Ranttilan kanssa.
Rokotetutkimus

Villa Karo toimi vuosina 2017-2019 yhteistyössä ripulirokotetta tutkivan Helsingin yliopiston tutkimusryhmän kanssa, johon osallistui yhteensä noin 750 suomalaista.
Kyseessä oli kolibakteerin virotyypiltä, ETEC-bakteerilta suojaavan Etvax-rokotteen tutkiminen. ETEC-bakteeri on yleisimpiä ripulitaudin aiheuttajia kehitysmaiden lapsilla ja myös matkailijoilla Afrikassa, Aasiassa ja Etelä-Amerikassa. Tutkimusta varten Villa Karoon perustettiin uutena osana laboratorio, jossa on rokotetutkimuskeskus. Tutkimuksesta vastasi professori Anu Kantele. Tutkimuksessa osoitettiin rokotteen 56 prosentin suojateho kaikkein vakavimpia ripulitauteja vastaan taudinaiheuttajasta riippumatta.
Tutkimuksesta valmistui samana vuonna Ylelle Ripulireissu-niminen dokumentti. Se palkittiin vuonna 2017 Koura-palkinnolla.
Pronssipantteri-palkinto

Villa Karon tarkoitus on edistää Afrikan ja Suomen välistä kulttuurivaihtoa. Keskus on vuodesta 2001 lähtien jakanut Pronssipantteri-kulttuuripalkintoa. Palkinto myönnetään yksityiselle henkilölle, yritykselle tai yhteisölle, joka on merkittävällä tavalla edistänyt yhteisymmärrystä sekä vähentänyt ennakkoluuloja eri kulttuurien välillä.
Tunnetulle Beninistä kotoisin olevalle laulajalle Angélique Kidjolle myönnettiin Pronssipantteri Helsingissä elokuussa 2022.
2001 Heikki Salojärvi, kirjankustantaja ja suomentaja
2002 Kaisu Isto, Ylen filmiostaja
2003 Aune Laaksonen, Keravan taidemuseon johtaja
2004 Antonia Ringbom, animaatio-filmiohjaaja
2005 Hasse Walli, säveltäjä, muusikko
2006 Ritva Siikala, teatteriohjaaja, kulttuurikeskus Kassandran perustaja
2007 Marjo Kaartinen, kulttuurihistorian dosentti
2008 Olli Löytty, tietokirjailija
2009 Wilson Kirwa, juoksija, satukirjailija
2010 Miia Jonkka, dokumenttiohjaaja
2011 Tiina Lindfors, tanssija, koreografi
2012 Li-Lo Söderholm, Norsenin yläasteen rehtori
2013 Katukulttuurilehti Iso Numero
2014 HAFF – Helsinki African Film Festival
2015 Ujuni Ahmed, nuoriso-ohjaaja; Riitta Kujala & Catherine Othieno, Hyvästi Afrikka -elokuvantekijät
2016 Katriina Ranne, FT kirjailija ja runouden kääntäjä
2017 Elina Hirvonen, kirjailija, toimittaja, elokuvaohjaaja
2018 Noël Saïzonou, muusikko, säveltäjä
2019 Soile Rinno, tietokirjailija
2020 Matti-Juhani Karila, eläköitynyt toimittaja
2021 Walter ry, monikulttuurisuuden edistämisyhdistys
2022 Angélique Kidjo, muusikko, laulaja
Kirjallisuutta

Huomenta Afrikka! Villa Karo kymmenen vuotta.  (Toim. Matti-Juhani Karila)  Helsinki:  Like, 2009.  ISBN 978-952-01-0353-8
Villa Karon ABC
Hannu Niklander: Olinhan siellä minäkin. Kolmelta mantereelta. Robustos 2016.  ISBN 9789525758429
Annika Teppo, (toim.) Juha Vakkuri. Afrikan aika: näkökulmia Saharan eteläpuoliseen Afrikkaan. Gaudeamus 2011. ISBN 9789524951999
Mari Manninen. Hyvät aikeet- miksi autamme ja mitä siitä seuraa. Atena 2020.  ISBN 978-952-300-663-8
Jaana-Mirjam Mustavuori, Afrikka muutti olohuoneeseeni, Momentum 2024,  ISBN 9789527584484
Aiheesta muualla

Kulttuurikeskuksen kotisivu
Villa Karon kulttuurivaihdon Akasia-artikkelit
Villa Karon blogi- ja uutissivusto Akasia News (Arkistoitu – Internet Archive)
Yle Areena: Ripulireissu (dokumenttielokuva rokotetutkimuksesta)
Zendaya

| Zendaya |
| --- | --- |
 Zendaya kesäkuussa 2019.
Henkilötiedot
Koko nimi:  Zendaya Maree Stoermer Coleman
Syntynyt: 1. syyskuuta 1996 (ikä 28) Oakland, Kalifornia, Yhdysvallat
Ammatti:  näyttelijä, laulaja
Näyttelijä
Aktiivisena:  2009–
Merkittävät roolit:   Shake It Up  K.C. Salainen agentti  Marvel Cinematic Universe  Euphoria  Dyyni  Dyyni: Osa kaksi 
Palkinnot
 Parhaan naispääosan Primetime Emmy  2020, 2022 Euphoria  Parhaan draamasarjan naispääosan Golden Globe  2023 Euphoria 
 Nimikirjoitus
Aiheesta muualla
Viralliset kotisivut
IMDb 
Elonet
AllMovie
Zendaya (oik. Zendaya Maree Stoermer Coleman, s. 1. syyskuuta 1996 Oakland, Kalifornia) on yhdysvaltalainen näyttelijä ja laulaja.
Hänet tunnetaan parhaiten rooleistaan Disney Channelin nuortensarjoissa Shake It Up (2010–2013) ja K.C. Salainen agentti (2015–2018), sekä HBO:n sarjasta Euphoria (2019–). Hän on esiintynyt myös muun muassa elokuvissa Spider-Man: Homecoming (2017), The Greatest Showman (2017), Spider-Man: Far From Home (2019), Dyyni (2021), Spider-Man: No Way Home (2021) ja Dyyni: Osa kaksi (2024).
Keväällä 2013 Zendaya kilpaili Dancing with the Starsin 16. tuotantokaudella ja sijoittui parinsa kanssa toiseksi laulaja Kellie Picklerin jälkeen. Zendayan debyyttialbumi Zendaya julkaistiin syyskuussa 2013.
Yhdysvaltalainen Time-lehti nimesi Zendayan vuonna 2015 yhdeksi vuoden vaikutusvaltaisimmista teini-ikäisistä.
Zendaya San Diegon Comic-Conissa vuonna 2016.
Varhaiselämä

Zendaya, jonka nimi tarkoittaa ”kiittämistä” afrikkalaisella šonan kielellä, syntyi ja varttui Oaklandissa, Kaliforniassa. Hänen isänsä Kazembe Ajamu Coleman on afroamerikkalainen ja äiti Claire Marie Stoermer saksalaista ja skotlantilaista sukujuurta. Zendaya kasvoi California Shakespeare Theaterin parissa, missä hänen äitinsä työskenteli näyttämömestarina.
Zendaya toivoi pääsevänsä teatterin kautta televisioon, ja että Shake It Up antaisi hänelle mahdollisuuden musiikkiuraan. Lokakuussa 2010 hän totesi Variety-lehdelle: ”Rakastan laulamista ja voisin vaikka levyttää kokonaisen albumin”.
Zendaya on tanssinut lapsesta asti ja oli kolme vuotta mukana tanssiryhmässä nimeltä Future Shock Oakland, joka esitti hip hop- ja hula-tansseja. Zendaya opiskeli draamaa Oakland School for the Artsissa sekä American Conservatory Theaterissa. Hän on esiintynyt muun muassa Shakespeare-näytelmissä Loppiaisaatto ja Miten haluatte.
Ura > Näyttelijänä

Zendaya aloitti uransa lapsimallina Macy’sin, Mervynsin ja Old Navyn mainoksissa. Hän oli myös taustatanssijana Searsin mainoksessa. Vuonna 2010 Zendaya valittiin näyttelemään toista pääosaa Disney Channelin tilannekomediasarjaan Shake It Up yhdessä Bella Thornen kanssa. Sarjan alkuperäinen nimi oli Dance Dance Chicago, mutta se muutettiin jo ennen kuvausten aloittamista muotoon Shake It Up. Sarjaa tehtiin kolme tuotantokautta vuosina 2010–2013. Zendaya koe-esiintyi alun perin CeCe Jonesin rooliin ja esitti koekuvauksessa kappaleen ”Leave Me Alone”.
Zendayan elokuvadebyytti oli vuonna 2012 julkaistu Disney Channelin tuottama Frenemies, jossa hän näytteli Bella Thornen ja Stefanie Scottin kanssa. Vuonna 2014 hän näytteli saman kanavan elokuvassa Zapped. Vuosina 2015–2018 hän oli pääosassa Disney Channelin nuortensarjassa K.C. Salainen agentti.
Maaliskuussa 2016 Zendaya valittiin yhtenä ensimmäisistä näyttelijöistä hänen ensimmäiseen valkokangasrooliinsa Spider-Man: Homecoming -elokuvaan, jonka ensi-ilta oli heinäkuussa 2017. Hän myöhemmin uusi Spider-Man-roolinsa elokuvissa Spider-Man: Far From Home (2019) ja Spider-Man: No Way Home (2022).
Vuodesta 2019 Zendaya on näytellyt pääroolia draamasarjassa Euphoria. Hän esittää sarjassa huumeriippuvaista teiniä Rue Bennettiä. Hän on saanut roolistaan runsaasti kehuja sekä kaksi Primetime Emmy -palkintoa ja yhden Golden Globen.
Vuonna 2021 Zendaya näytteli pääosaa romanttisessa draamaelokuvassa Malcolm & Marie, vastanäyttelijänään John David Washington. Samana vuonna hän näytteli merkittävää sivuroolia Denis Villeneuven eeppisessä scifi-elokuvassa Dyyni. Hän uusi Dyyni-roolinsa vuonna 2024 jatko-osassa Dyyni: Osa kaksi, missä hänen roolinsa oli isompi. Samana vuonna hän tähditti romanttista urheiluelokuvaa Challengers.
Ura > Laulajana

Zendayan ensimmäinen single oli kappale nimeltä ”Swag It Out”, joka julkaistiin iTunesissa. Virallinen musiikkivideo kappaleelle julkaistiin YouTubessa 15. joulukuuta 2011. Zendayan ja Bella Thornen ”Watch Me” -dueton musiikkivideo debytoi Disney Channelilla 17. kesäkuuta 2011. Video on kerännyt yli 114 miljoonaa näyttökertaa YouTubessa. Zendayan ja Thornen kappaleista ”Something to Dance For” ja ”TTYLXOX” julkaistiin mash-up -musiikkivideo 9. maaliskuuta 2012. Ne julkaistiin myös Shake It Up -sarjan soundtrackilla Live 2 Dance. Zendaya ja Thorne julkaisivat yhdessä myös Made in Japan -nimisen EP:n Walt Disney Recordsin kautta 21. elokuuta 2012.
Vuonna 2013 Zendaya julkaisi singlen ”Replay”, joka sijoittui Billboard Hot 100 -listan sijalle 40. Hän julkaisi nimeään kantavan esikoisalbuminsa 17. syyskuuta 2013. Albumi julkaistiin Hollywood Recordsin kautta.
Ura > Muuta

Zendaya toimi vierailevana tuomarina Muodin huipulle -ohjelmassa vuosina 2014 ja 2016.
Vuonna 2013 Zendaya suunnitteli urheiluvaatemalliston Shake It Upin roolihahmonsa Rockyn tyylin inspiroimana. Hän ilmoitti vuonna 2015 lanseeraavansa oman vaatemallistonsa nimeltä Daya by Zendaya.
Zendaya on julkaissut kirjan Between U and Me: How to Rock Your Tween Years with Style and Confidence. Hän on myös amerikkalaisen CoverGirl-kosmetiikkamerkin mainoskasvo.
Yksityiselämä

Vuodesta 2021 Zendaya on ollut parisuhteessa Spider-Man-vastanäyttelijänsä Tom Hollandin kanssa ja he kihlautuivat vuodenvaihteessa 2024–2025. Zendaya on vegaani.
Filmografia

| Elokuvat> Vuosi | Elokuvat> Suomenkielinen nimi | Elokuvat> Rooli | Elokuvat> Huomioita |
| --- | --- | --- | --- |
| 2013 | Super Buddies | Lollipop | äänirooli |
| 2017 | Spider-Man: Homecoming | Michelle ”MJ” Jones-Watson |  |
| 2017 | The Greatest Showman | Anne Wheeler |  |
| 2018 | Duck Duck Goose | Chi | äänirooli |
| 2018 | Pikkujalka | Meechee | äänirooli |
| 2019 | Spider-Man: Far From Home | Michelle ”MJ” Jones-Watson |  |
| 2021 | Malcom and Marie | Marie |  |
| 2021 | Space Jam: Uusi legenda | Lola Vemmelsääri | äänirooli |
| 2021 | Dyyni | Chani |  |
| 2021 | Spider-Man: No Way Home | Michelle ”MJ” Jones-Watson |  |
| 2024 | Dyyni: Osa kaksi | Chani |  |
| 2024 | Challengers | Tashi Duncan |  |
Televisioelokuvat
| Vuosi | Nimi | Rooli | Huom. |
| 2011 | Pixie Hollow Games | Fern | äänirooli |
| 2012 | Frenemies | Halley Brandon | Disney Channel Original Movie |
| 2014 | Zapped | Zoey Stevens | Disney Channel Original Movie |

Televisiosarjat
| Vuosi | Nimi | Rooli | Jaksot |
| 2010–13 | Shake It Up | Rocky Blue | 75 jaksoa |
| 2011 | Onnea matkaan, Charlie! | Rocky Blue | ”Charlie Shakes It Up” |
| 2012 | A.N.T. – Aikaistetut nuoret taiturit | Sequoia Jones | ”Creative consultANT” |
| 2013 | Dancing with the Stars | kilpailija | Kausi 16 |
| 2015–2018 | K.C. Salainen agentti | K.C. Cooper | 76 jaksoa |
| 2015 | Black-ish | Rasheida | ”Daddy’s Day” |
| 2019 | The OA | Fola | kolme jaksoa |
| 2019– | Euphoria | Rue Bennett | päärooli |
Diskografia

Made in Japan (EP, 2012)
Zendaya (2013)
Diskografia > Singlet

”Swag It Out” (2011)
”Watch Me” (Bella Thornen kanssa, 2011)
”Something to Dance For” (2012)
”Fashion is My Kryptonite” (Bella Thornen kanssa, 2012)
”Contagious Love” (Bella Thornen kanssa, 2013)
”Replay” (2013)
”My Baby” (feat. Ty Dolla Sign, Bobby Brackins ja Iamsu!) (2014)
”Something New” (feat. Chris Brown, 2016)
”Rewrite the Stars” (Zac Efronin kanssa, 2018)
Diskografia > Promosinglet

”Watch Me” (Bella Thornen kanssa, 2011)
”Something to Dance For” (2012)
”Fashion Is My Kryptonite” (Bella Thornen kanssa, 2012)
”Contagious Love” (Bella Thornen kanssa, 2013)
”Too Much” (2014)
”Keep It Undercover” (2015)
Diskografia > Musiikkivideot

| Musiikkivideot> Vuosi | Musiikkivideot> Video | Musiikkivideot> Ohjaaja |
| --- | --- | --- |
| 2011 | Watch Me | Lipo Chang |
| 2011 | Dig Down Deeper | - |
| 2011 | Swag it Out | Glenn A. Foster |
| 2012 | Something to Dance For/TTYLXOX | Sanaa Hamri |
| 2012 | Fashion is My Kryptonite | Marc Klasfeld |
| 2013 | Contagious Love | Marc Klasfeld |
| 2013 | Replay | Colin Tilley |
| 2014 | My Baby | Stephen Garnett |
| 2014 | My Baby (Remix) | Stephen Garnett |
| 2016 | Neverland | Bead Furman |
Palkinnot ja ehdokkuudet

| Palkinnot ja ehdokkuudet> Vuosi | Palkinnot ja ehdokkuudet> Palkinto | Palkinnot ja ehdokkuudet> Kategoria | Palkinnot ja ehdokkuudet> Teos | Palkinnot ja ehdokkuudet> Voitto / Ehdokkuus | Palkinnot ja ehdokkuudet> Lähde |
| --- | --- | --- | --- | --- | --- |
| 2011 | Young Artist Award | Merkittävä nuori kokoonpano tv-sarjassa (jaettu Bella Thornen, Davis Clevelandin, Roshon Feganin, Adam Irigoyenin, Kenton Dutyn and Caroline Sunshinen kanssa) | Shake It Up | Ehdokkuus |  |
| 2012 | Young Artist Award | Paras roolisuoritus tv-sarjassa – Nuori pääosanäyttelijä | Shake It Up | Ehdokkuus |  |
| 2012 | Young Artist Award | Merkittävä nuori kokoonpano tv-sarjassa (jaettu Bella Thornen, Davis Clevelandin, Roshon Feganin, Adam Irigoyenin, Kenton Dutyn and Caroline Sunshinen kanssa) | Shake It Up | Ehdokkuus |  |
| 2012 | NAACP Image Awards | Merkittävä roolisuoritus lasten-/nuortenohjelmassa tai spesiaalissa | Shake It Up | Ehdokkuus |  |
| 2013 | Young Artist Award | Paras roolisuoritus tv-elokuvassa, minisarjassa, spesiaalissa tai pilotissa – Nuori pääosanäyttelijä | Frenemies | Ehdokkuus |  |
| 2013 | Radio Disney Music Awards | Paras musiikkivideo | "Fashion Is My Kryptonite" | Ehdokkuus |  |
| 2014 | Teen Choice Award | Läpimurtoartisti | itsenään | Ehdokkuus |  |
| 2014 | Teen Choice Award | Candien tyyli-ikoni | itsenään | Voitto |  |
| 2014 | Radio Disney Music Awards | Paras tyyli | itsenään | Voitto |  |
| 2015 | Teen Choice Award | Paras komedianäyttelijätär | K.C. Salainen agentti | Ehdokkuus |  |
| 2015 | Radio Disney Music Awards | Paras tyyli | itsenään | Ehdokkuus |  |
| 2016 | Radio Disney Music Awards | Paras tyyli | itsenään | Ehdokkuus |  |
| 2016 | Kids Choice Awards | Favorite Female TV Star – Kids' Show | K.C. Salainen agentti | Voitto |  |
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto (Arkistoitu – Internet Archive) (englanniksi)
Zendaya Internet Movie Databasessa. (englanniksi)
Zendaya Allmoviessa (englanniksi)
Wiki Birthdays: Zendaya (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Espanja  Ranska  BnF data  Saksa  Yhdysvallat  Tšekki  Korea  Alankomaat  Puola 
Taiteenala:  Emmy Awards  MusicBrainz 
Henkilöt:  Deutsche Synchronkartei  Elonet 
Muut:  Europeana  IdRef
Luettelo 1900- ja 1910-luvun suomalaisista elokuvista
Aiheesta muualla

Elonet: Suomalainen elokuvatuotanto 1907–1916 (Arkistoitu – Internet Archive)
Elonet: Suomalainen elokuvatuotanto 1919–1929
| n k Luettelot suomalaisista elokuvista |
| --- | --- |
 1900- ja 1910-luku  1920-luku  1930-luku  1940-luku  1950-luku  1960-luku  1970-luku  1980-luku  1990-luku  2000-luku  2010-luku  2020-luku
Mercedes-Benz CLS-sarja

| Mercedes-Benz CLS |
| --- | --- |
 Mercedes-Benz CLS 450 4Matic
Valmistustiedot
Valmistusmaa:   Saksa
Valmistaja:  Mercedes-Benz
Valmistusvuodet:  2004–
Korimalli:  4-ovinen sedan
Luokka:  E-segmentti
Teknisesti samankaltaisia:  Mercedes-Benz E-sarja
Tekniset tiedot
Moottori:  V6, V8
Iskutilavuus:  3 498–6 208 cm3
Teho:  224–514 hv
Huippunopeus:  246–250 km/h
Kiihtyvyys:  4,5–7,0 s (0-100 km/h)
Vetotapa:  takaveto
Mercedes-Benz CLS (W219 ja W218) on neliovinen viistoperäinen coupé. Ensimmäinen sukupolvi esiteltiin Geneven autonäyttelyssä keväällä 2004.
Auton kilpailijoita ovat muun muassa Audi A7 Sportback ja BMW 6-sarjan Gran Coupé. Auto perustuu Mercedes-Benz W211 -malliin ja se tuli myyntiin vuonna 2004. Valmistus tapahtuu Saksan Sindelfingenissä sijaitsevalla tehtaalla. Kooltaan auto sijoittuu Mercedeksen mallistossa E- ja S-sarjan väliin.
Kehitys

Vuonna 2007 CLS 55 AMG -malli korvattiin uudella, suuremmalla moottorilla varustetulla CLS 63 AMG -mallilla. Autosta esiteltiin facelift-versio vuonna 2008.
Vuonna 2011 esiteltiin CLS-mallisarjan toinen sukupolvi (Mallitunnus W218). Se oli ensimmäinen Mercedes-Benz malli, jossa oli LED-tekniikalla toteutetut ajovalot.
Mercedes-Benz W219

| Mercedes-Benz W219 |
| --- | --- |

Valmistustiedot
Valmistaja:  Mercedes-Benz
Konserni:  Daimler
Valmistusvuodet:  2004-2010
Korimalli:  4-ovinen coupé
Luokka:  E-segmentti
Muotoilija:  Michael Fink (2001)
Seuraaja:  Mercedes-Benz W218
Henkilöluku:  4
Iskutilavuus:  3.0 l - 6.2 l
Polttoaine:  bensiini, diesel
Vetotapa:  neliveto, takaveto
Vaihteisto:  5 (automaatti) 7 (automaatti)
Ensimmäisen sukupolven CLS, eli W219 perustui 152 millimetriä pidempään viidennen sukupolven E-sarjaan. Auton ulkomuodot on otettu lähes kokonaan Vision CLS-konseptiautosta vuodelta 2003.
Auton tuotantoversio, CLS 500 näki päivänvalon vuoden 2004 New Yorkin ja Bolognan autonäyttelyillä. Malli ehti tulla myyntiin Eurooppaan jo vuoden 2004 puolella. Yhdysvaltoihin malli tuli tammikuussa 2005.
Auton suunnitteli Michael Fink.
| Malli | Moottori | Kilowatit | Momentti | Kiihtyvyys  0–100 km/h (sekuntia) | Huippunopeus | Mallivuodet |
| --- | --- | --- | --- | --- | --- | --- |
| CLS 280/300 | 3.0 L V6 (M272) | 170 kW (231 hp DIN) | 300 N·m (221 lb·ft) | 7.7 | 245 km/h | 2007-2010 |
| CLS 350 | 3.5 L V6 (M272) | 200 kW (272 hp DIN) | 350 N·m (258 lb·ft) | 7.0 | 250 km/h | 2004-2006 |
| CLS 350 CGI | 3.5 L V6 (M272) | 215 kW (292 hp DIN) | 365 N·m (269 lb·ft) | 6.7 | 250 km/h | 2006-2010 |
| CLS 500 | 5.0 L V8 (M113) | 228 kW (306 hp DIN) | 460 N·m (339 lb·ft) | 6.1 | 250 km/h | 2004-2006 |
| CLS 550 | 5.5 L V8 (M273) | 281 kW (388 hp DIN) | 530 N·m (391 lb·ft) | 5.1 | 250 km/h | 2006 |
| CLS 500 | 5.5 L V8 (M273) | 281 kW (388 hp DIN) | 530 N·m (391 lb·ft) | 5.1 | 250 km/h | 2007-2010 |
| CLS 55 AMG | 5.4L V8 supercharged (M113) | 350 kW (476 hp DIN) | 700 N·m (516 lb·ft) | 4.6 | 250 km/h | 2004-2006 |
| CLS 63 AMG | 6.2 L AMG M156 V8 | 378 kW (514 hp DIN) | 630 N·m (465 lb·ft) | 4.5 | 250 km/h | 2006-2010 |
| Malli | Moottori | Kilowatit | Mometti | Kiihtyvyys  0–100 km/h (sekuntia) | Huippunpeus | Mallivuodet |
| --- | --- | --- | --- | --- | --- | --- |
| CLS 320 CDI | 3.0 L V6 turbo | 165 kW (224 hp DIN) | 540 N·m (380 lb·ft) | 6.7 | 250 km/h | 2004-2010 |
| CLS 350 CDI | 3.0 L V6 turbo | 165 kW (224 hp DIN) | 540 N·m (380 lb·ft) | 7.0 | 250 km/h | 2007-2010 |
Mercedes-Benz W218

| Mercedes-Benz W218 |
| --- | --- |

Valmistustiedot
Valmistaja:  Mercedes-Benz
Konserni:  Daimler
Valmistusvuodet:  2010-2017
Korimalli:  Sedan/Fastback, Shooting Brake
Luokka:  E-segmentti
Muotoilija:  Hubert Lee (2007)
Edeltäjä:  Mercedes-Benz W219
Vetotapa:  neliveto, takaveto
Vaihteisto:  7 (automaatti) 9 (automaatti)
Mercedes-Benz W218 > Tekniikka

Vaihteisto on seitsemänvaihteinen automaattivaihteisto 350- ja 500-malleissa. 55AMG-mallissa on viisivaihteinen vaihteisto, jota voidaan käyttää sekä automaattisena että manuaalisena. CLS-sarjaan on saatavana joihinkin malleihin myös älykäs 4Matic-neliveto
Mercedes-Benz W218 > Moottorit

| Malli | Moottori | Iskutilavuus | Teho | Vääntö |
| --- | --- | --- | --- | --- |
| 350 | V6 M272.964 | 3 498 cm3 | 200 kW (272 hv) @ 6 000 r/min | 350 Nm @ 2 400 r/min |
| 350 CGI  | V6 | 3 498 cm3 | 215 kW (292 hv) @ 6 400 r/min | 365 Nm @ 3 000–5 100 r/min |
| 500 | V8 M113.967 | 4 966 cm3 | 225 kW (306 hv) @ 5 600 r/min | 460 Nm @ 2 700 r/min |
| 55 AMG | V8 M113.990 | 5 439 m3 | 350 kW (476 hv) @ 6 100 r/min | 700 Nm @ 2 650 r/min |
| 63 AMG | V8 M156 | 6 208 cm3 | 378 kW (514 hv) @ 6 100 r/min | 630 Nm @ 5 200 r/min |
| 320 CDI | V6 | 2 987 cm3 | 165 kW (224 hv) @ 3 800 r/min | 540 Nm @ 1 800–2 400 r/min |
Mercedes-Benz W218 > Suorituskyky

Huippunopeuksissa ei ole mallien välillä suuria eroja johtuen siitä, että autojen nopeus on rajoitettu elektronisesti 250 kilometriin tunnissa.
320 CDI (7,0s / 246 km/h)
350 (7 s / 250 km/h)
350 CGI (6,7 s / 250 km/h)
500 (6,1 s / 250 km/h)
55 AMG (4,7 s / 250 km/h)
63 AMG (4,5 s / 250 km/h)
Mercedes-Benz W218 > Mitat

Pituus: 4 915 mm
Leveys: 1 873 mm
Korkeus: 1 389 mm
Akseliväli: 2 854 mm
Raideleveys (e/t): 1 593/1 603 mm (55AMG 1 599/1 583 mm)
Mercedes-Benz W218 > Shooting Brake

Mercedes-Benz esitteli ajatuksiaan seuraavasta CLS-sarjasta vuoden 2010 Beijing Motor Showssa CLS Shooting Brake -konseptiauto, jonka korimalli on farmari. Shooting Brake perustuu CLS-sarjaan ja se lisättäneen osaksi CLS-mallistoa.